སྐད་ཡིག་དགེ་རྒན་གྱིས་སློབ་འཁྲིད་དམིགས་ཡུལ་ག་གེ་མོ་ཞིག་ཏུ་སླེབས་པ་དང་འབྲས་བུ་ལེན་ཆེད།སློབ་འཁྲིད་ནུས་པ་ཁྱད་པར་བ་ཞིག་ལྡན་པ་ལ་ཟེར།སློབ་ཁང་སློབ་འཁྲིད་ནི།སྐད་ཡིག་སློབ་འཁྲིད་ཀྱི་ཆེས་རྩ་བའི་རྣམ་པ་ཞིག་ཡིན།དགེ་རྒན་ལ་སློབ་འཁྲིད་ཀྱི་ཁ་ལོ་བསྒྱུར་བའི་ནུས་པ་ལྡན་པ་ན།སྐད་ཡིག་དགེ་རྒན་གྱི་སློབ་འཁྲིད་ནུས་པའི་ཁྲོད་ཀྱི་ཆེས་རྩ་བའི་ནུས་པ་ཆགས་པ་ཡིན།སློབ་ཁང་སློབ་འཁྲིད་ཀྱི་གོ་རིམ་ལ་བལྟས་ན།དེར་སློབ་འཁྲིད་སྔོན་གྱི་གྲ་སྒྲིག་གི་ནུས་པ་དང་སློབ་ཁང་དུ་སློབ་སྟོན་གྱི་ནུས་པ།ཁྲིད་རྗེས་དཔྱད་ཞིབ་ཀྱི་ནུས་པ་བཅས་འདུས་པ་ཡིན།ནུས་པ་དེ་དག་སྐད་ཡིག་དགེ་རྒན་གྱིས་ཤེས་བྱ་དང་གཞུང་ལུགས།སྐད་ཡིག་སློབ་འཁྲིད་ཁྱབ་ཁོངས་ཀྱི་གནད་དོན་དངོས་མ་སོ་སོའི་རྩ་དོན་ཐག་གཅོད་པའི་བྱ་རིམ་ཁྲོད་སྤྱད་པ་ཁོ་ནས་ད་གཟོད་མཚོན་ཐུབ་བོ།།